
TIEKĖJŲ KVALIFIKACIJOS REIKALAVIMAI

1. Tiekėjo kvalifikacija turi atitikti šiame priede nustatytus reikalavimus kvalifikacijai. 
2. Tiekėjas gali remtis kitų ūkio subjektų pajėgumais, kaip nurodyta 1 lentelėje.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą. Tokiu atveju kartu su pasiūlymu pateikiama ūkio subjekto pasirašytos laidavimo sutarties kopija, patvirtinanti, kad ūkio subjektas, kurio ekonominiais ir (ar) finansiniais pajėgumais remiamasi, yra solidariai atsakingas už tiekėjo įsipareigojimų pagal sutartį vykdymą ir pareikalavus atlygins bet kokią žalą, kilusią dėl netinkamo įsipareigojimų vykdymo ir (ar) nevykdymo. Tiekėjas, kuris bus pripažintas laimėjusiu, privalės pateikti pasirašytos laidavimo sutarties originalus, o nepateikus jų laikoma, kad tiekėjas atsisakė pasirašyti sutartį pirkimo dokumentuose nustatytomis sąlygomis.
4. Jei tiekėjas (jo pasitelkiami specialistai) pats atitinka 1 lentelės 2.1.1-2.1.4  eilutėse nustatytus reikalavimus, tačiau ketina pasitelkti subtiekėjus (jo specialistus) – tokiu atveju subtiekėjų specialistai privalo atitikti nustatytus kvalifikacinius reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
5. Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
6. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti jų Europos bendrąjį viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
7. Šiame priede reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos[footnoteRef:1]. Atitinkamai, pirkimo vykdytojas turi nurodyti, iki kada šie dokumentai turės būti pateikti, pavyzdžiui, iki pirkimo sutarties pasirašymo, iki darbų pradžios ar iki kito, pirkimo vykdytojo nurodyto, termino. [1: ] 

8. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.

1 lentelė. Tiekėjų kvalifikacijos reikalavimai.

	Eil. 
Nr.
	Kvalifikacijos reikalavimas
	Atitiktį reikalavimui įrodantys  dokumentai
	Subjektas, kuris turi atitikti reikalavimą

	1.
	Techninis ir profesinis pajėgumas


	
	

	1.1.
	Tiekėjas per paskutinius 3 (trejus) metus iki pasiūlymų pateikimo termino pabaigos pagal vieną ar daugiau įvykdytų ar tebevykdomų sutarčių, sudarytų dėl to paties objekto, yra savo jėgomis tinkamai suteikęs viešųjų ryšių ir (ar) komunikacijos paslaugų, kurių bendra vertė yra ne mažesnė kaip 68 000 Eur be PVM.
	Pateikiamas pagrindinių per pastaruosius 3 (trejus) metus suteiktų paslaugų sąrašas su trumpu aprašymu, kuriame nurodytos paslaugų bendros sumos, datos ir paslaugų gavėjai (tiek viešieji, tiek privatieji) (patvirtintas tiekėjo vadovo ar jo įgalioto asmens parašu).

Įrodymui apie tinkamą paslaugų suteikimą pateikiami užsakovo  atsiliepimai / pažymos ar kiti dokumentai, kuriuose būtų nurodytos suteiktų paslaugų bendros sumos, datos ir, kad paslaugos buvo suteiktos tinkamai.

Pateikiami dokumentai elektroninėje formoje CVP IS priemonėmis.
	1) Tiekėjas arba visi ūkio subjektų grupės nariai kartu (ūkio subjektų grupės narių turima patirtis sumuojama), jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti. 

2) Tiekėjas gali remtis kitų ūkio subjektų pajėgumais tik tuo atveju, jeigu tie subjektai, kurių pajėgumais buvo pasiremta, patys vykdys tą pirkimo sutarties dalį, kuriems reikia jų pajėgumų.

3) subtiekėjams šis reikalavimas nenustatomas.

PASTABA:
· Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.

	2.
	Techninis ir profesinis pajėgumas

	2.1
	Tiekėjas turi pasiūlyti kvalifikuotus specialistus, turinčius būtinas žinias bei patirtį, reikalingą paslaugų tinkamam teikimui.
Pastabos:
1) Tiekėjas gali siūlyti daugiau nei po vieną specialistą kiekvienai pozicijai, tačiau kiekvienas jų turi atitikti jiems keliamus nurodytus reikalavimus ir pateikti reikalaujamą jų kvalifikaciją įrodančius dokumentus.
2) Tiekėjo siūlomas specialistas gali būti siūlomas į daugiau nei vieną poziciją, jei jis atitinka toms pozicijoms nustatytus reikalavimus. Tiekėjas negali siūlyti kelių specialistų, kurie kartu atitiktų vienam specialistui keliamus reikalavimus, tačiau kiekvienas atskirai šių reikalavimų netenkintų.
3) Specialistų patirtis skaičiuojama mėnesiais, jei keliamas reikalavimas turėti specialistui patirtį konkrečioje srityje ne mažiau kaip 1 metus, tai turi būti suminė patirtis ne mažiau kaip 12 mėn. Darbo patirtis tuo pačiu laikotarpiu vykdant skirtingus projektus arba užimant pareigas keliose darbovietėse nėra sumuojama (pvz. jeigu 2024 m. balandžio 1 d. – gegužės 31 d. buvo užimamos pareigos dviejose darbovietėse, bus laikoma, kad įgyta 2 mėnesių patirtis). Tuo atveju, jeigu specialistas dirbo ne pilną mėnesį, patirtis skaičiuojama taip: jeigu per mėnesį dirbta mažiau kaip pusė atitinkamo mėnesio kalendorinių dienų, laikoma, kad neturi 1 mėnesio patirties, jeigu per mėnesį dirbta ne mažiau kaip pusė atitinkamo mėnesio kalendorinių dienų, laikoma, kad turi 1 mėnesio patirtį).
4) Tiekėjas turi užtikrinti savo specialistų bendravimą lietuvių kalba (žodžiu ir raštu) arba tiekėjas savo sąskaita privalo užtikrinti savalaikes ir tinkamas vertimo paslaugas.
5) Specialistų patirtis nesumuojama. Vertinama kiekvieno specialisto atskirai įgyta patirtis. Renginiai pagrindžiantys specialistų patirtį turi būti įgyvendinti iki pasiūlymo pateikimo datos.
6) Jei dalyvis teikia informaciją dėl tebevykdomos sutarties, kurios pagrindu atitinkamas specialistas jau atliko (pilnai įgyvendino) jam priskirtas funkcijas (atitinkančias nustatytus kvalifikacijos reikalavimus), laikoma, kad specialistas atitinka šiam keliamus minimalius kvalifikacijos reikalavimus, tačiau dalyvis turi pateikti šią aplinkybę aiškiai patvirtinantį dokumentą (pvz., pasirašytas paslaugų perdavimo-priėmimo aktas, kuriame būtų įvardintos suteiktos paslaugos bei šias paslaugas suteikęs asmuo).
Specialistai turi tenkinti šiuos žemiau nurodytus reikalavimus:

	2.1.1.
	Projektų vadovas, turintis:
- ne trumpesnę nei 3 (trejų) metų projektų vadovo patirtį įgyvendinant viešųjų ryšių ir (ar) komunikacijos projektus**;
- per paskutinius 3 (trejus) metus yra vadovavęs bent 1 (vienam)  sėkmingai* įgyvendintam viešųjų ryšių ir (ar) komunikacijos projektui**, kurio vertė yra ne mažiau nei 30 000 Eur be PVM.
	Tiekėjas, kuris pagal vertinimo rezultatus galės būti pripažintas laimėjusiu, perkančiajai organizacijai pareikalavus, turės CVP IS priemonėmis pateikti skaitmenines dokumentų kopijas arba elektroninės formos dokumentus:
1) specialistų pasirašytas specialistų kvalifikacijos atitikties reikalavimams lenteles pagal pirkimo sąlygų 13 priedą „Specialisto kvalifikacijos atitikties reikalavimams lentelė skirta kvalifikacijos reikalavimų atitikimo vertinimui“;
2) paslaugų gavėjo (užsakovo) pažyma apie tai, kad svarbiausių įgyvendinto projekto paslaugų suteikimas ir galutiniai rezultatai buvo tinkami, kurioje turi būti nurodytas trumpas paslaugų aprašymas, kuris įrodytų atitikimą nustatytam kvalifikaciniam reikalavimui, specialisto pareigos projekte, specialisto suteiktų paslaugų datos, paslaugų gavėjai, ar paslaugos buvo suteiktos tinkamai arba kiti lygiaverčiai dokumentai. Pateiktuose įrodymuose turi būti nurodyti tiekėjų siūlomus specialistus identifikuojantys duomenys (vardas, pavardė), projekto metu įgyvendinti veiksmai;
3) ketinimų protokolus dėl sutarties sudarymo su specialistais (tuo atveju, jeigu pasitelkiami subtiekėjai  – specialistai, kurie nėra tiekėjo, ūkio subjekto, kurio pajėgumais tiekėjas remiasi, arba subtiekėjo darbuotojai, tačiau juos ketinama įdarbinti, jei pasiūlymas bus pripažintas laimėjusiu) tiekėjo laimėjimo ir sutarties sudarymo su perkančiąja organizacija atveju. 

Svarbu, kad susitarimai (ketinimų protokolai) būtų sudaryti ir pateikti iki nustatytos pasiūlymų pateikimo dienos. 

Perkančioji organizacija turi teisę kreiptis į užsakovą ir prašyti papildomos informacijos apie specialisto dalyvavimą projekte ir suteiktas paslaugas.
	· Tiekėjas;
· Ūkio subjektas, kurio pajėgumais  tiekėjas remiasi, kad atitiktų šį reikalavimą;
· Jeigu pasiūlymą teikia ūkio subjektų grupė, veikianti pagal jungtinės veiklos (partnerystės) sutartį, ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
subtiekėjas, jeigu jis vykdys tą pirkimo sutarties dalį, kuriai reikia 2.1.1-2.1.4 papunkčiuose nustatytos kvalifikacijos (jeigu tiekėjas pats atitinka reikalavimą, tačiau ketina pasitelkti subtiekėją).

	2.1.2.
	Komunikacijos specialistas, turintis ne trumpesnę nei 3 (trejų) metų darbo patirtį viešųjų ryšių ir (ar) komunikacijos srityje.
- per paskutinius 3 (trejus) metus iki pasiūlymų pateikimo termino pabaigos dalyvavęs įgyvendinant bent 2 viešųjų ryšių ir (ar) komunikacijos projektus**, kurių kiekvieno vertė ne mažesnė kaip 20 000 Eur be PVM.
	
	

	2.1.3.
	Socialinių tinklų specialistas, turintis: 
- ne trumpesnę nei 3 (trejų) metų darbo patirtį socialinių tinklų komunikacijos srityje, planuojant ir įgyvendinant komunikaciją socialiniuose tinkluose.
- per paskutinius 3 (trejus) metus iki pasiūlymų pateikimo termino pabaigos dalyvavęs įgyvendinant bent 2 (du) viešųjų ryšių ir (ar) komunikacijos projektus, kuriuose buvo atsakingas už socialinių tinklų komunikacijos planavimą ir (ar) įgyvendinimą.
	
	

	2.1.4.
	Renginių moderatorius, turintis:
- ne trumpesnę nei 3 metų viešų renginių, diskusijų ar susitikimų moderavimo patirtį;
- per paskutinius 3 metus būti moderavęs ne mažiau kaip 10 viešų renginių****.
	
	



* Sėkmingai įgyvendintu projektu yra laikomas projekto įgyvendinimas pilna apimtimi, t. y. jei projektas apima visą sutartį, tai tinkamai įgyvendinta sutartis, jei projektas apima tik dalį įvykdytos arba tebevykdomos sutarties, tai tinkamai įvykdytas konkretus projektas, kai projekto (sutarties) užsakovas patvirtina projekto rezultato užbaigtumą ir tinkamumą;
** Projektu laikoma laike apibrėžta viešųjų ryšių / komunikacijos / rinkodaros kampanija, turinti iškeltą(-us) tikslą(-us), matuojamą(-us) rodiklį(-ius) ir numatytą biudžetą. Pagal tą pačią sutartį gali būti įgyvendinami keli projektai, tokiu atveju šie projektai turi turėti aiškų atskyrimą pagal tikslus ir turėti atskirus biudžetus bei atskaitomybę už rezultatų pasiekimą.
[bookmark: _Hlk168411974]*** Sąvoka „per paskutinius 1 (vienerius) metus“ arba sąvoka „ne trumpesnę nei 2 (dvejų) metų“ / „ne trumpesnę nei 3 (trejų) metų“ reiškia terminą, skaičiuojamą nuo paskutinės pasiūlymų pateikimo termino dienos skaičiuojant atgal pilnais metais. Pavyzdžiui: 1) jeigu pasiūlymų pateikimo termino paskutinė diena yra 2024 m. rugsėjo 1 d., tuomet „per pastaruosius 1 (vienerius) metus“ reiškia laikotarpį nuo 2023 m. rugpjūčio 31 d. iki 2024 m. rugpjūčio 31 d. imtinai, t. y. projektas (sutartis) turi būti užbaigtas šiame laikotarpyje; 2) jeigu pasiūlymų pateikimo termino paskutinė diena yra 2024 m. rugsėjo 1 d., tuomet „ne trumpesnę nei 2 (dvejų) metų“ reiškia, kad prašoma patirtis turi būti ne trumpesnė kaip nuo 2022 m. rugpjūčio 31 d. iki 2024 m. rugpjūčio 31 d. (2 metai).
Nesumuojamos vienu metu vykdytų projektų / sutarčių / darbo sutarčių trukmės. Darbo patirtis skaičiuojama sumuojant projektų / sutarčių / darbo sutarčių trukmės dienomis.
**** Renginiu laikomas viešas kontaktinis arba nuotolinis susitikimas, diskusija, konferencija, seminaras, forumas ar kita vieša organizuota komunikacijos veikla, kurioje dalyvavo ne mažiau kaip 20 dalyvių, o moderatorius vykdė renginio moderavimo ar vedimo funkcijas. Renginiu nelaikomi vidiniai organizacijos darbuotojų pasitarimai, darbo grupių susitikimai, projektų koordinavimo pasitarimai, mokymai, kuriuose specialistas dalyvavo tik kaip lektorius, bei renginiai, kuriuose specialistas nevykdė moderatoriaus ar renginio vedėjo funkcijų.

______________
